Temeljem članka 39. Statuta Sveučilišta u Zadru ( pročišćeni tekst svibanj 2017.), sukladno članku 43. Zakona o zaštiti na radu (NN br. 71/14., 118/14., 154/14.), članku 2. st 1. točka 1., 5. i 6. Zakona o zaštiti osobnih podataka (NN br. 103/03., 118/06., 41/08., 130/11., 106/12.), rektorica donosi

**PRAVILNIK O KORIŠTENJU SUSTAVA**

**VIDEO NADZORA**

**I. OPĆE ODREDBE**

**Članak 1.**

(1) Ovim Pravilnikom regulirano je prikupljanje, obrada i čuvanje osobnih podataka dobivenih putem sustava video nadzora.

(2) Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora je ograničena na ispunjenje svrhe iz stavka 1. ovog članka.

(3) Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.

(4) Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.

**II. SVRHA VIDEO NADZORA**

**Članak 2.**

(1) Sveučilište u Zadru (u daljnjem tekstu: Sveučilište) koristi sustav video nadzora na adresama:

- zgrada Rektorata, Mihovila Pavlinovića 1, Zadar,

- zgrada Sveučilišta, Trg kneza Višeslava 9, Zadar,

- zgrada Studentskog doma, Franje Tuđmana 24 d, Zadar,

- zgrada s predavaonicama.“Novi kampus“ Franje Tuđmana 24 i, Zadar,

- zgrada Sveučilišta, Kralja Petra Krešimira IV. br. 2,

(2) Video sustav se koristi zbog sigurnosti zaposlenika, studenata i posjetitelja/stranaka i imovine Sveučilišta, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.

(3) Sustav se koristi i za sprječavanje protupravnih radnji usmjerenih prema imovini Sveučilišta (krađe,oštećenja,uništenja itd.)

(4) Naljepnica (obavijest) sadrži informaciju da je prostor pod video nadzorom, podatke o voditelju obrade i kontakt podatke putem kojih osoba može ostvariti svoja prava.

**Članak 3.**

(1) U svrhu iz članka1., stavka 1. u obuhvatu sustava video nadzora su prostori koji se nalaze neposredno oko zgrada na navedenim lokacijama te ulazna i izlazna vrata.

(2) Video nadzorom nisu pokriveni ostali radni prostori zaposlenika (uredi, predavaonice, kabineti, studentske sobe).

(3) Podatci prikupljeni korištenjem sustava video nadzora nalaze se na snimaču koji je

zaključan u za to posebno namijenjenom, sigurnosnom ormaru.

(4) Pristup podatcima odnosno uvid u sadržaj nastao korištenjem sustava video

nadzora ima rektor kao i osobe koje on pismeno ovlasti.

(5) Pristup podatcima, odnosno uvid u sadržaj nastao korištenjem sustava video nadzora moguć je samo osobama iz stavka 4. ovoga članka.

(6) Presnimavanje i pohrana sadržaja nastalog korištenjem sustava video nadzora na druge medije kao i daljnje korištenje dopušteni su isključivo u slučajevima koji su predviđeni zakonom.

**Članak 4.**

(1) Podatci prikupljeni korištenjem sustava video nadzora čuvaju se najduže 6 mjeseci, a nakon proteka tog vremena podaci se brišu ili uništavaju na odgovarajući način.

(2) U slučaju opravdane potrebe, a u svrhu dokazivanja rektor može u svakom pojedinačnom slučaju odlučiti da se podatci čuvaju duže od vremena navedenog u stavku 1. ovog članka.

(3) Odredba stavka 1. ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podatci o takvim događajima mogu sačuvati kao dokazni materijal te na pisani zahtjev ustupiti pravosudnim i policijskim tijelima.

**IV. ZAŠTITA PRAVA ZAPOSLENIKA, STUDENATA I DRUGIH OSOBA**

**Članak 5.**

(1) Rektor je dužan osigurati da se na vidnom mjestu pri ulasku u prostor istakne obavijest da se prostor nadzire sustavom tehničke zaštite.

(2) Rektor, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene.

**V. ZAVRŠNE ODREDBE**

**Članak 6.**

(1) Ovaj Pravilnik stupa na snagu danom donošenja.

26. veljače 2018.

KLASA: 012-01/18-02/03

URBROJ: 2198-1-79-01-18-01 Rektorica:

prof. dr. sc. Dijana Vican